Norway Cup-treneren også siktet for krenkende atferd mot voksen kvinne
Treneren som er siktet for krenkende atferd mot mindreårige jenter under Norway Cup, er også siktet for lignende atferd mot en voksen kvinne. Det var Dagbladet som først omtalte saken. – Han har oppnådd kontakt med en voksen kvinne på dagtid i området rundt skolen der han bodde, forteller politiinspektør ved Oslo politidistrikt, Grete Lien Metlid, til VG. – Kvinnen anmeldte det hun ble utsatt for uavhengig av hendelsene under Norway Cup, forteller Metlid.
Treneren er også siktet for krenkende atferd mot mindreårige jenter.